
	Comisia pentru agricultură, silvicultură, industrie alimentară şi servicii  specifice
	                                    Bucureşti, 22.04.2008
                                   Nr. 24/173


Către,

Comisia juridică, de disciplină şi imunităţi
AVIZ

asupra propunerii legislative privind acordarea de compensaţii persoanelor spoliate de inventarul agricol şi silvic în perioada comunistă

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislativă privind acordarea de compensaţii persoanelor spoliate de inventarul agricol şi silvic în perioada comunistă, transmisă cu adresa nr.Pl.-x 129  din 12 martie 2008 şi înregistrată sub nr.24/113/13.03.2008.

Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1489/29.10.2007, a avizat favorabil propunerea legislativă sus menţionată iar Guvernul prin punctul de vedere nr.903/04.12.2007 nu susţine adoptarea acestei propuneri legislative .

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă privind acordarea de compensaţii persoanelor spoliate de inventarul agricol şi silvic în perioada comunistă  în şedinţa din 21 aprilie 2008. 

Faţă de cele de mai sus, membrii comisiei au hotărât cu majoritate de voturi, înregistrându-se 20 voturi pentru şi 6 voturi împotrivă, avizarea nefavorabilă a propunerii legislative privind acordarea de compensaţii persoanelor spoliate de inventarul agricol şi silvic în perioada comunistă.

 În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE, 


                                  SECRETAR,

              Dr. Atilla KELEMEN

                                           Vasile MOCANU 
Întocmit: expert Florentin Oancea

